ઇશાનું માનવું છે કે સારી ફિલ્મોનો ભાગ બનવા માટે સારો સમય અને નસીબનો મોટો રોલ હોય છે. ખાસ કરીને જ્યારે તમે આઉટસાઇડર હો અને બોલિવૂડમાં તમારા સંપર્ક પહેલાંથી મજબૂત ન હોય ત્યારે થોડી તકલીફ પડે છે. ‘રુસ્તમ’માં ઇશા ગુપ્તાએ પોતાની ખલનાયિકાની ભૂમિકાથી તમામને ચોંકાવી દીધા હતા. હવે ‘બાદશાહો’ ફિલ્મમાં દમદાર ભૂમિકામાં જોવા મળશે. આ ફિલ્મમાં તે અજય દેવગણ અને ઇમરાન હાશ્મી સાથે કામ કરી રહી છે. તે કહે છે કે પાવરફૂલ અભિનેતાઓ સાથે કામ કરીને અન્ય અભિનેતાઓની કાબેલિયત પણ વધે છે. તમને નાની નાની વસ્તુઓ શીખવા મળે છે. અજય દેવગણ અને અક્ષયકુમાર ખૂબ જ કોન્ફિડન્ટ અભિનેતાઓ છે.